b'\n_START_ARTICLE_\nChesaw\n_START_PARAGRAPH_\nChesaw on kummituslinn USA-s Washingtoni osariigis Okanogani maakonnas._NEWLINE_19. sajandi l\xc3\xb5pus avastati Chesaw\'s kulda, ning see meelitas sellesse piirkonda kaevureid. Kaevanduspiirkonda saabus ka Hiina kaevureid, neist tuntuim oli kullapesija nimega "Chee Saw". Talle kuulus v\xc3\xa4ike rant\xc5\xa1o ja pood, mis ei asunud kullakaevurite ajutistest eluruumidest kuigi kaugel. Valged kaevurid hakkasid oma kaupa ostma Hiina kaupmehelt. Veidi ajap\xc3\xa4rast sai fraasist "Chee Saw\xe2\x80\x99s" k\xc3\xb5nek\xc3\xa4\xc3\xa4nd ja l\xc3\xb5puks kujunes selles v\xc3\xa4lja lihtsalt "Chesaw", millest sai asula nimi._NEWLINE_Chesaw\'st kujunes oluline kaevanduslinn ja asulas asus nelik\xc3\xbcmend hoonet. P\xc3\xa4rast kullapalavikku elas asulas 200 inimest. _NEWLINE_1906. aastal avati asulas kool. 1914. aastal kaevandused suleti ja inimesed lahkusid suurematesse linnadesse. Kool t\xc3\xb6\xc3\xb6tas 1943. aastani, kuni see lammutati._NEWLINE_Aastatel 1950 ja 1959 tabas linna tulekahju ning 1970. aastal elas Chesaw\'s ainult k\xc3\xbcmme inimest._NEWLINE_T\xc3\xa4nap\xc3\xa4eval asub Chesaw\'s m\xc3\xb5ned puidust majad, rodeov\xc3\xa4ljak, kauplus, tavern ja surnuaed.'